Miar sind  also vo Auckland uf Honolulu gfloga. Miar sind am 25. abgfloga und am 24. akho. Das isch scho no geil gsi. So hemmer nochher dr ganz 25. nomol könna inazücha. Miar sind biz spöter akho als geplant. Dr Flüger het eba dia erschta Anderthalbstund öppa uf 5000m müassa flüga. Wüll jo dia Äschawolka vo Chile über Neuseeland ghanga isch. Aber miar sind denn glich no akho. Z Ireisa in d USA isch eher unspektakulär gsi. Biz mürrisch sinds am Zoll gsi aber das kennt ma jo. Aber d Gepäckscannertypa sind voll easy gsi.  Mit dena hemmer biz gsmalltalkt und denn hemmer ohni scanna dura könna. Jo so kömmen halt so Halunka ins Land wemma nit guat luagt tststs.